Richard Gonda

Richard Gonda  (* 14. marec 1994, Banská Bystrica) je slovenský formulový pretekár. V roku 2013 získal titul európskeho šampióna F3 Open Cup, rok 2014 zakončil na celkovom 3. mieste v šampionáte Formula Acceleration 1 a rok 2015 absolvoval v prestížnom seriáli World Series by Renault v prototype RS 01, v ktorom obsadil celkové 2. miesto v šprintových aj vytrvalostných pretekoch. Ako prvý Slovák absolvoval oficiálne testovanie Formuly Renault 3.5 a GP2 Series.

 Sezóna 2015 
Sezónu 2015 absolvoval Richard Gonda v prestížnom šampionáte World Series by Renault v unikátnom prototype Renault R.S.01 v súťaži Renault Sport Trophy. Na legendárnych pretekárskych okruhoch v belgickom Spa, maďarskom Hungaroringu, anglickom Silverstone, nemeckom Nürburgringu, francúzskom LeMans a španielskom Jereze skončil na celkovom druhom mieste v šprintových aj vytrvalostných pretekoch. Na konci roku 2015 absolvoval oficiálne testovanie Formuly Renault 3.5 v juniorskom tíme F1 Lotus 3.5 a ako prvý Slovák sa zúčastnil aj oficiálnych posezónnych testov GP2 Series na okruhu Yas Marina v Abú Dhabí v tíme MP Manor.
 Dátum  Krajina  Okruh  Výsledok 30.5.  Belgicko  Spa-Francorchamps  1.miesto Prestige, 3.miesto Endurance 31.5.  Belgicko  Spa-Francorchamps  DNF 13.6.  Maďarsko  Hungaroring  3.miesto Endurance 14.6.  Maďarsko  Hungaroring  1.miesto Prestige 5.9.  Anglicko  Silverstone  DNF 6.9. Anglicko  Silverstone  DNF 12.9.  Nemecko  Nürburgring  3.miesto Endurance 13.9.  Nemecko   Nürburgring  4.miesto Prestige 26.9.  Francúzsko  Le Mans  1.miesto Prestige, 1.miesto Endurance 27.9.  Francúzsko  Le Mans  2.miesto Prestige 17.10.  Španielsko  Jerez  1.miesto Endurance 18.10.  Španielsko  Jerez  3.miesto Prestige
 Sezóna 2014 
V sezóne 2014 sa Richard Gonda predstavil v šampionáte Formula Acceleration, v ktorom obsadil tretie miesto v celkovom hodnotení šampionátu s počtom bodov 94 a stál 4x na stupňoch víťazov. Na slávnych tratiach ako Monza alebo Nürburgring zvádzal skvelé súboje so svojimi súpermi. Okrem tohto šampionátu sa zúčastnil aj prestížnej súťaže Auto GP na mestskom okruhu v marockom Marrakechi. Záver sezóny okorenil úspešným testovaním Formuly Renault 3.5 v prestížnom šampionáte World Series by Renault.
 Dátum  Krajina  Okruh  Výsledok 26.4.  Portugalsko  Algarve  5.miesto 27.4.  Portugalsko  Algarve  DNF 3.5.  Španielsko  Navarra  3.miesto 4.5.  Španielsko  Navarra  DNF 24.5.  Nemecko  Nürburgring  3.miesto 25.5.  Nemecko  Nürburgring  2.miesto 7.6.  Taliansko  Monza  4.miesto 8.6.  Taliansko  Monza  4.miesto 19.10.  Holandsko  Assen  3.miesto 20.10.  Holandsko  Assen  6.miesto
 Sezóna 2013 
Sezóna 2013 a zatiaľ najväčší úspech Richarda Gondu. S monopostom Dallara F308 španielskeho tímu Drivex vybojoval titul európskeho šampióna vo Formule 3. V šestnástich pretekoch dokázal 7x vyhrať, 11x stál na pódiu, 9x štartoval z prvej pozície a celkovo 7x zajazdil najrýchlejšie kolo preteku. V závere sezóny prevzal ocenenia za úspešnú sezónu od Medzinárodnej automobilovej federácie a od Kráľovskej španielskej automobilovej federácie. Šampionát Formuly 3 sa konal na vychýrených pretekárskych okruhoch vo Francúzsku, Španielsku, Nemecku, Veľkej Británii, Belgicku, Taliansku a Portugalsku.

 Dátum  Krajina  Okruh  Výsledok 27.4.  Francúzsko  Paul Ricard  DNF 28.4.  Francúzsko  Paul Ricard  3.miesto 11.5.  Portugalsko  Algarve  1.miesto 12.5.  Portugalsko  Algarve  1.miesto 1.6.  Nemecko  Nürburgring  2.miesto 2.6.  Nemecko  Nürburgring  1.miesto 16.6.  Španielsko  Jerez  1.miesto 17.6.  Španielsko  Jerez  DNF 13.7.  Veľká Británia  Silverstone  8.miesto 14.7.  Veľká Británia  Silverstone  1.miesto 7.9.  Belgicko  Spa-Francorchamps  9.miesto 8.9.  Belgicko  Spa-Francorchamps  4.miesto 5.10.  Taliansko  Monza  3.miesto 6.10.  Taliansko  Monza  1.miesto 9.11.  Španielsko  Catalunya  3.miesto 10.11.  Španielsko  Catalunya  1.miesto
 Začiatky kariéry 
Svoju pretekársku kariéru začal Richard Gonda ako 9 ročný v roku 2003 v minikárach, v ktorých sa stal okrem iného 5x majstrom Slovenska, so špeciálom Škoda Fabia si v jednej sezóne vyskúšal aj preteky automobilov do vrchu a v roku 2010 absolvoval s Formulou Renault 2.0 Carpathian Cup, v ktorom obsadil celkové druhé miesto. V sezóne 2011 sa Richard Gonda zúčastnil prestížnej série World Series by Renault na Formule Renault 2.0 vo farbách českého tímu Křenek Motorsport. Sezónu 2012 absolvoval Richard Gonda s monopostom Formula Renault 2.0 v Northern European Cupu vo farbách českého tímu Křenek Motorsport. Na záver sezóny sa predstavil aj na maďarskom Hungaroringu v rámci šampionátu Formuly 2.

 Zdroj 
 Oficiálna webstránka
 Databáza jazdcov
 Externé odkazy 
 Oficiálna webstránka
 Oficiálna Facebook Fanpage

Kategória:Narodenia 14. marca
Kategória:Narodenia v 1994
Kategória:Slovenskí automobiloví pretekári
Kategória:Osobnosti z Banskej Bystrice